Записник од 40-тата Седница на Совет на Општина Берово

Одделение за правни и општи работи

Одделение за правни и општи работи

Општина Берово

**З А П И С Н И К**

 ***Од 40-тата седница на Советот на Општина Берово одржана на ден 24.09.2020 година во салата за венчавки на Општина Берово со почеток во 08:00 часот*.**

Од вкупно 15 Советници на седницата присуствуваа 14 Советници и тоа: Јован Матеничарски, Славица Фурнаџиска, Предраг Монев, Драган Мустачки, Гоце Ружински, Даниела Кржовска, Благица Русковска, Фахрудин Мустафов, Габриела Чучурска, Јован Ковачовски, Герасим Гриовски, Горан Фидански, Александар Чамовски и Јованка Василевска Петрушева.

Отсутен беше советникот Емилија Пачемска.

Седницата ја отвори и со неа раководеше Претседателот на Советот на Општина Берово, Јован Матеничарски. И пред да отвори расправа по предлог дневниот ред појасни, дека решението и материјалите се доставени откако се консултирани координаторите на двете советнички групи и свикана е Седница на Совет на Општина Берово во рок кој не соодвествува со Статутот и Деловникот на Општина Берово, и со работата на Советот меѓутоа поради потребата од одлука од Советот за еден проект на Општината, свикана е Седница на Совет. Како што беше и претходно истакнато поради краткиот рок на доставивање на материјалите и Седницата на Совет оваа Седница не може да биде вонредна Седница согласно Статутот и Деловникот, па пред да се отпочне со дневниот ред, Претседателот на Совет Матеничарски побара од Советниците подршка за оправданоста на Седницата како би ја поденеле одговорноста за ваквото свикување на Седницата подеднакво сите членови на Советот. Согласно со член 50 од Статутот на Општина Берово

„ *Вонредната седница ја свикува Претседателот на Советот по сопствена иницијатива, на предлог на најмалку 1/3 од членовите на Советот, на предлог на Градоначалникот. Поканата за Седницата со предложениот дневен ред се доставува со членовите на Советот на најбрз можен начин.* ***Пред отпочнување со работа членовите на Советот гласаат за оправданоста на причините за свикување на седницата, без материјална расправа.“***

„ по разгледувањето на материјалите кој ни беа доставени, со оглед на тоа дека во Јавниот повик има датум, до кога може да се аплицира според кој имаме услови оваа Седница се одржи во наредниот период, поради тоа барам Советот да се изјасни за оправданоста на оваа Седница, односно дали ќе се одржи оваа Седница“ истакна Претседателот на Совет.

За збор се јави советникот Предраг Монев –„дали во Јавниот повик е предвидено, ако има поголем број на апликации да се работи на принципот *прв дојден прв услужен*“ при што Претседателот на Советот Матеничарски појасни дека јавниот повик е објавен на 14 септември 2020 година, рокот за пријавување е до 15 октомври 2020 година и дека доколку има голем број на апликации ќе се одлучува на принципот *прв дојден прв услужен.* Координаторите на советничките групи беа консултиран пред да се испратат Решенијата за свикувањето на Седницата со образложение дека Одлуката од Советот е потребна да може Општината да аплицира за проектот. Предлагам да гласаме за оправданост на Седницата бидејки согласно Деловникот и Статутот оваа не е редовна Седница на Совет.

За збор се јави советникот Предраг Монев кој побара 5 минути пауза за координација со советничката група.

 По паузата претседателот на Соовет Матеничарски, ги повика членовите на Советот да се изјаснат за оправданост на Седницата, беше пристапено кон гласање и со **13 гласа ПРОТИВ, нема советници кои гласале ЗА, еден ВОЗДРЖАН** советник, е изгласано дека *не е оправдано одржување на Седница на Совет на Општина Берово во вакви услови.*

Состанокот заврши во 8:30.

 У воен со

Бр.09-3743/1

16.11.2020 година

Берово

*Записничар, Претседател на Совет,*

 *Катерина Михајлоска Јован Матеничарски*

М.П. \_\_\_\_\_\_\_\_\_\_\_\_\_\_\_\_\_\_\_

  *(потпис)*